Adevărul despre Eminescu — la 
120 de ani de la ucidere 

moartea sa. Pentru prima oară însă, circumstanțele 
reale ale morții sale sunt puse în discuție publică iar 
conturul activității sale politice şi jurnalistice este 
luat în calcul pentru a desluşi dispariția sa abruptă. 
Puţină lume ştie cum a murit Eminescu: lovit în cap în 
timp ce cânta “Deşteaptă-te române”! 


Manualele şcolare sunt pline de parascovenii despre Eminescu 
dar omit astfel de mici “amănunte” continuând perseverent să 
descrie circumstanța morții lui Eminescu ca urmare a 
îmbolnăvirii acestuia de o boală venerică. Cine sunt aceia 
care perpetuează falsul şi alimentează mituri mincinoase pe 
seama lui Mihai Eminescu? Ce fel de profesori de limba română 


predau tâmpenii peste tâmpenii pe seama lui Eminescu, 
copiilor? Cine le-a dat diplome, cine îi girează, cine le 
scrie manualele? Cine sunt aceia care se fac vinovaţi de 
risipirea zestrei lăsată de acesta? Ce fel de stat este statul 
român care recompensează detractorii lui Eminescu şi pune la 
loc de cinste falsificatorii memoriei acestuia? 


Tendinţa detractorilor este de a-l coborî în planul 
discutabilului şi al disputabilului. Negaţia şi denigrarea, 
“demitizarea” şi “prelucrarea” lui Eminescu din ultima 
perioadă este însă expresia unui alt tip de apetit critic, 
generat şi coordinat de o grupare descalificată moral dar 
totodată dominantă, încă, din punct de vedere politic. 
Eminescu ba nu ar fi fost suficient de creştin ortodox, ba nu 
ar fi meritat să fie numit poet naţional, ba nu era 
“politicaly corect”, ba aşa ba pe dincolo. Pe undeva tot răul 
este spre bine, pozitivarea negativităţii funcţionează şi (mai 
ales) în “cazul Eminescu”. Punerea sub semnul întrebării a 
valorii, chiar negația şi contestarea lui Eminescu are şi o 
parte pozitivă deoarece până la urmă îl întăreşte. Critica 
valorii instituţionalizate este utilă în sine fie şi pentru că 
astfel are loc testarea trăiniciei scării de valori. Faptul că 
o operă ajunge, periodic, obiect de contestaţie se încadreaza 
în ciclul firesc al “ajustărilor” contemporaneităţii. 


Eminescu a trecut cu bine prin toate aceste încercări. Chiar 
sub aspect comercial, Eminescu a rămas în top, producându-se 
mai mulţi bani din re-re-editările sale decât din toate 
operele cumulate ale întregii bresle scriitoriceşti din 
România, pe parcursul ultimului secol. În cei peste 150 de ani 
de circulaţie neintrerupta, numele său nu s-a estompat nicio 
clipă. Singurul reper serios de evaluare a circulaţiei numelui 
lui Eminescu este chiar biblioteca Eminescu, constituită la 
Botoşani, din donația renumitului bibliofil Ion. C. Rogojanu, 
care include 8.000 de titluri de cărţi de şi despre Eminescu, 
la care se vor adăuga, alte (cel puţin) 7.000 de volume. Au 
apărut şi vor mai apare mii de cărţi, ale multor mii de autori 


care l-au adjudecat sau l-au judecat, l-au contestat, refuzat, 
criticat. 


„Sacrificarea” lui Eminescu, re-executarea sa simbolică, re- 
aducerea sa la starea de cadavru este însă cu totul altceva. 
Tipologia curentului contestatar dirijat de la nivel de stat 
din ultima perioadă este diferită tocmai deoarece este 
executată de persoane politice cu poziţii nu doar în viaţa 
literară ci şi, mai ales, în stat sau în instituţii ce ţin de 
statul român. Este o formă de reeditare a asasinatului său — 
realizat tot de “persoane de stat” — precedat de moartea 
civilă. Eminescu este ţinta, şi astăzi, a unui curent aşa zis 
“progresist” izvorât de fapt din catacombe ideologice care 
încearcă să-l împingă la o periferie a istoriei şi culturii 
româneşti. 0 tentativă demolatoare colectivă, dar care îşi are 
originea într-un centru ideocratic comun, forţează schimbarea 
orizontului de receptare a lui Eminescu. Instanţe culturale, 
literare şi politice cu platformă de audienţă cum ar fi 
criticul literar şi amploaiatul MAE Nicolae Manolescu, 
îndeamnă la renunţarea omologării naţionale a lui Eminescu. 
Dezavuare, demitizare, reconsiderare, negaţie sunt noii 
vectori normativi ai discursului “oficial” despre Eminescu. 


Eminescu — cadavrul... 


Însă purtătorul de cuvânt al “ideilor progresiste”, totodată 
reprezentant la nivel de stat al canonului oficial, este 
actualul şef al ICR, H.R.Patapievici. Acesta consemna în 
câteva fraze cheie, următoarele consideraţii despre modelul 
Eminescu într-un cunoscut articol scris în 2002 şi dedicat 
“Inactualităţii lui Eminescu”, reluat (respectiv asumat şi 
întărit) şi mai recent, în 2006: 


— “Ca poet naţional Eminescu nu mai poate 
supravieţui, deoarece noi azi ieşim din zodia naționalului” 

— “Eminescu nu mai e la modă, deoarece nu mai “dă 
bine”” 

— “înțelegem amploarea prăbuşirii cotei lui Eminescu 


la bursa valorilor proclamate la lumina zilei” 

— “azi, Eminescu a devenit suspect” 

— “patul lui Procust al noului canon importat din 
“țările progresiste” a arătat fără dubiu că fostul poet 
naţional al României clasice e “politic incorect” 

— “Din punct de vedere politic, Eminescu pare a fi 
irecuperabil” 

— “Eminescu nu ne mai poate apărea decât ca 
exasperant de învechit” 

— “cultura română din ultimii ani, în lupta pentru 
integrare euro-atlantică, nu doreşte decât să scape de tot ce 
este învechit adică să fie progresistă” 

— “Pentru nevoia de chip nou a tinerilor care în 
cultura română de azi doresc să-şi facă un nume bine văzut 
înafară, Eminescu joacă rolul cadavrului din debara 


"Sintagma utilizată de Patapievici, “cadavru din debara” 
pleacă de la expresia, folosită “în ţările progresiste”, “ 
skeleton from the closet”, cu sensul de secret stânjenitor. De 
expresia “corps in the closet” nu am auzit încă. Există însă 
sintagma “cadavru politic” şi mi se pare destul de plauzibilă 
ipoteza clivajului de sensuri (intenţionat sau nu), mai ales 
având în vedere faptul că accentul pus asupra temei politice 
în textul “manifest” al viitorului secretar de stat pus de 
administraţia prezidenţială să reprezinte cultura României în 
lume. Compunerea imaginii Eminescu-cadavru spune, intertexual, 
poate mult mai mult decât a intenţionat autorul. Vocaţia 
excremenţială din textele de debut ale lui Patapievici se 
rafinează aici, intervenind o subtilă abordare exegetică 
necromaniacă. Concepţia de abordare a tezei este tot în cheie 
politică, de aici şi invocarea integrării euro-atlantice, un 
proces profund politic şi de siguranţă naţională, nu cultural. 
Un “text manifest” similar în concluzii aparţine lui Cristian 
Preda, tot amploaiat al mai multor administrații 
prezidenţiale. Cristian Preda s-a afirmat mai din timp decât 
Patapievici, în 1998, în Dilema, publicaţia ministrului de 
externe al României, Andrei Pleşu. “Eminescu trebuie contestat 


şi demitizat, dar nu pentru rudimentele sale de gândire 
politică. Din acest punct de vedere, el este realmente nul. Nu 
ai obiect”. Mai putin iscusit decât Patapievici, Preda nu s-a 
gândit să introducă şi „cestiunea siguranţei naţionale” în 
ecuaţia Eminescu poate şi deoarece NATO era încă o fata 
morgana la vremea aceea, pentru România „progresistă”. 


Modelul Eminescu ar fi deci, pentru epoca noastră, din punct 
de vedere cultural şi politic, inadecvat, “irecuperabil”, 
“suspect”, “învechit”, “nul”, iar junii şi junicile care vor 
nume “afară”, care aspiră la sincronie europeană, au nevoie de 
alte modele, de succes, nu cadaverice. Am aflat de curând şi 
care ar fi modelele “adecvate”, “euro-atlantice”, propuse de 
Patapievici, iar “sincronia” culturală invocată a fost 
confirmată public prin scandalurile de anul trecut legate de 
finanţarea de către ICR a unor juni dedicați pornografiei şi 
promovării simbolisticii anticreştine. În plan cultural, ne-am 
lămurit asupra “chipului nou a tinerilor care în cultura 
română de azi doresc să-şi facă un nume”. Chiar şi-au făcut un 
fel de nume, junii “progresişti” ai lui Patapievici. 


În plan politic, “sincronia”, adecvarea clasei politice 
actuale, conformă în întregime “noului canon importat din 
“țările progresiste”, s-a vădit elocvent la alegerile recente 
din 2008 când din 18,3 milioane de români cu drept de vot au 
participat la vot doar 7 milioane, cea mai scăzută rată de 
participare din perioada postcomunistă a României. Dacă ar fi 
fost cuprinşi şi cei 12 milioane de români dinafara graniţelor 
între cetăţenii cu drept de vot probabil că ar fi fost şi mai 
grăitoare amendarea de către popor a actualei clase politice, 
cu tot cu modelele “bine văzute afară”. 


Chipul nou al clasei politice actuale, “înnoite”, 
“progresiste”, integrată euro-atlantic şi pe drept cuvânt 
ieşită din zodia naţionalului, cuprinde parlamentari 
infractori, excroci, derbedei, securişti, foşti comunişti ba 
chiar şi un caz de căcănar/gunoier-şef/om politic de succes. 


Acesta este referenţialul politic al unor 
Patapievici/Preda/Pleşu, ei înşişi, de altfel, tot oameni 
politici, stipendiaţi cu poziţii politice în calitatea lor de 
noi formatori ai bursei de valori cultural-politice. “Bursa” 
unde s-au “tranzacţionat” cel mai intens valorile conforme 
“noului canon importat din “ţările progresiste” este pe Calea 
Victoriei, respectiv sediul GDS, instituţie fondată de fostul 
comisar bolşevic Silviu Brucan. Aici a fost instalat “patul 
lui Procust” invocat de Patapievici. Racordurile mitologice 
pot juca feste celor care se folosesc de ele. Cu sau fără 
voie, invocarea eliminării lui Eminescu prin utilizarea de 
către Patapievici a imaginii “patului lui Procust al noului 
canon” spune totul despre ucenicii, calfele şi “meşterii” 
(Maeştrii) noului canon. Procust, se ştie, era un bandit, cam 
sadic si diabolic, un torţionar mitologic, devenit simbol al 
sistemului abuziv de încadrare (prin mutilare) în tipare 
ideologice. Patapievici, Preda, sunt doar porta-voci 
ideologice. Maiştrii cu funcţii comisariale stau mai la 
fereală, meşteresc prin fundaţii pretins (nou) europene. 


Procust şi sfârşitul “noului canon” politic 


Teza trâmbiţată zgomotos de comisarii lui Procust, a 
inadecvării cultural politice a modelului Eminescu, invocarea 
chiar a dezacordului dintre obiectivele de siguranţă naţională 
(integrarea în NATO) şi modelul politic eminescian se 
dovedeşte a fi, astăzi, doar o simplă gogomănie. Cel mai 
important factor de ameninţare la adresa siguranţei naţionale, 
o spun chiar rapoartele SRI, au fost chiar oamenii politici, 
clasa politică “progresistă” din care au făcut şi fac parte 
învăţăceii şi alumnii GDS-ului procustian. Jefuirea 
patrimoniului naţional, distrugerea sistemului de învăţământ 
(certificată de nivelul precar al generaţiilor ieşite de pe 
băncile şcolilor), fărâmițarea coeziunii sociale şi naţionale, 
impunerea unor standarde anticreştine în sânul societăţii 
româneşti (vezi interzicerea icoanelor, finanţarea 
pornografiei cu accente sataniste) sunt “opere” ale clasei 


politice, îndrumată ideologic, comisarial, de maeştrii “noului 
canon”, de “progresiştii” patului lui Procust. La rândul lor, 
comisarii GDS-ului sunt finanţaţi chiar de noii moguli ai 
sistemului la care au pus umărul, pe care l-au avizat şi 
certificat. 


Sistem politic “bine văzut înafară”, dar care a fost acum, 
iată, invalidat “înăuntru”, chiar de alegători — de marea 
majoritate a poporului român. Poporul român a arătat fără 
dubiu că sistemul noului canon politic invocat de Patapievici 
în antiteză faţă de modelul Eminescu este cel care e, cu 
adevărat, “politic incorect”. 


“Nefiind oameni vrednici cari să constituie clasa de mijloc, 
scaunele instituţionale existente le-au umplut caraghioşii şi 
haimanalele, oamenii a căror muncă şi inteligenţă nu plăteşte 
un ban roşu, stîrpiturile, plebea intelectuală şi morală. 
Arionii de tot soiul, oamenii cari riscă tot pentru că n-au ce 
pierde, tot ce-i mai de rînd şi mai înjosit în oraşele 
poporului românesc (..) 


Ţărani? Nu sînt. Proprietari nu, învăţaţi nici cît negrul sub 
unghie, fabricanți — numai de palavre, meseriaşi nu, breaslă 
cinstită n-au, ce sînt dar? Uzurpatori, demagogi, capete 
deşerte, leneşi cari trăiesc din sudoarea poporului fără ao 
compensa prin nimic, ciocoi boieraşi şi fudui(..) 


Oameni de stat cari nu pot justifica nici săvîrşirea şcoalei 
primare, advocaţi fără ştirea lui Dumnezeu, pictori orbi şi 
sculptori fără de mîni, generali cari nu ştiu citi o hartă, 
subprefecţi ieşiţi din puşcărie, legiutori recrutaţi dintre 
stîlpi de cafenele, jucători de cărţi şi oameni cu darul 
beţiei, caraghioşi care înaintea erei liberale vindeau bilete 
la cafe chantant, iată banda ocultă care guvernează azi 
Români” (art. Icoane vechi şi icoane noi, în Timpul, nr. 11, 
dec. 1877, Opere, X, p.19 şi 110) 


“Arionii”, la care se referă Eminescu, indică o tipologie 


inspirată de figura unui om politic contemporan cu ziaristul, 
ministrul cultelor şi instrucţiunii publice, Virgil Arion, cel 
care a avut un rol important, ulterior morţii lui Eminescu, în 
stigmatizarea ziaristicii eminesciene prin ruperea în două a 
operei eminesciene, cu aruncarea la coş, ca netrebuitoare, a 
ziaristicii. Ministrul Arion a jucat un rol decisiv în această 
operaţiune de extincţie a circulaţiei operei jurnalistice, 
deoarece era vizat direct şi cu autoritatea publică pe care a 
avut-o a instaurat, de fapt, modelul maiorescian al unui 
Eminescu-poet, diafan, singur, abuzând de cafea, obosit de 
munca istovitoare ca ziarist etc. 


Poate judeca oricine cu uşurinţă “adecvarea” la realitatea de 
atunci dar şi la actualitatea momentului politic de azi a 
celui pe care Arionii de azi, Patapievicii şi eiusdem farinae 
şi l-ar dori mort şi ascuns într-o debara. 


Marea majoritatea a românilor a înţeles deja că sistemul 
ticăloşit a ocupat România iar cadavrele politice care împut 
aerul României sunt “ticăloşiţi” care se află în băncile 
Parlamentului, la Preşedinţie, la guvernare. Cât despre 
scheleţii vechiului sistem nici măcar nu mai stau în debara, 
ci se afişează la vedere, în posturi “preşedinţi de onoare”, 
cum e cazul criminalului cu mâinile mânjite de sânge până la 
cot, Ion Ilici Iliescu. Situaţie care spune totul despre ce 
înseamnă conceptul onoarei pentru partidul de guvernământ din 
care face parte. 


“Canonul politic” procustian invocat de ciracii lui Procust 
este un eşec total, un antimodel politic. Deocamdată poporul 
român nu a aplicat încă metoda lui Tezeu, de “rezolvare” a 
torţionarului Procust, dar nu este timpul pierdut. Au trecut 
doar două decenii de la trasul cu arma în stradă. 


Dosarul Eminescu 


Cei care îl portretizează astăzi pe Eminescu în chip de 
cadavru îşi asumă astfel, pe cale simbolică, şi nu numai, 


filiaţii strânse cu cei care şi l-au dorit pe Eminescu 
cadavru, în epoca sa, cei care l-au şi înlăturat pe Eminescu 
din viaţa publică, tot în numele culturii politice 
“progresiste”, invocate în textul lui Patapievici. Un excurs 
jurnalistic lansat acum doi ani de ziarişti de investigaţie 
afiliaţi la organizaţia Civic Media, pe tema sfârşitului 
abrupt a vieţii ziaristului şi omului politic Mihai Eminescu a 
dat recent roade neaşteptate. Ipoteza lichidării sale fizice a 
fost lansată ca o temă de anchetă de către ziarişti şi 
cercetători de marcă care au pornit un demers investigativ 
dedicat “colegului de breaslă” Mihai Eminescu. Tema de lucru a 
fost preluată şi urmărită cu o deosebită atenţie pentru cel 
mai mic detaliu arhivistic şi istoriografic, de filosoful 
Constantin Barbu care a lansat nu mai puţin de zece volume, 
ale unei investigaţii analitice complete realizate sub egida 
Academiei şi Fundațiilor Mihai Eminescu. “Codul Invers — 
Arhiva înnebunirii şi uciderii nihilistului Mihai Eminescu”, 
cum se intitulează seria de volume cuprinde mii de pagini de 
documente, însemnări în facsimil din Eminescu, grăitoare 
despre sacrificarea sa, fotocopii ale originalelor unor acte 
secrte din arhivele imperiale austro-ungare, fragmente din 
jurnalul şi memoriile regelui Carol I, din însemnările zilnice 
ale lui Maiorescu şi din ale altor contemporani ai crimei, 
părţi ale unor note informative secrete din arhivele unor 
servicii ale ţărilor europene. Un astfel de “plan de măsuri” 
în ce-l priveşte pe militantul societăţii conspirative 
“Carpaţii” — Mihai Eminescu — poartă semnătura însuşi 
împăratului Franz Josef! 


Deoarece Eminescu era o ţintă de stat, o ameninţare la adresa 
siguranţei imperiale! Context care dezvăluie un Eminescu 
geopolitician şi naţionalist implicat în acţiuni conspirative 
pentru proiectul Daciei Moderne — România Mare. 


Eminescu a devenit o victimă a regimului politic datorită în 
principal implicării sale în presă şi politică. Ziaristul 
Eminescu a fost o ţintă operativă şi a fost urmărit pas cu pas 


de agenţii secreţi ai Imperiului Austro-Ungar. Eliminarea sa 
de pe scena politică s-a datorat unei acţiuni conspirate 
executate cu profesionalism. 


Eminescu a atras una dintre cele mai complexe manevre de 
dezinformare şi intoxicare specifice domeniului serviciilor 
speciale. Posteritatea sa a fost deformată şi manevrată de 
toate regimurile politice care s-au succedat în România. 
Restabilirea adevărului despre Eminescu este o datorie de 
onoare a breslei ziariştilor. Ca şi mulţi alţi ziarişti 
Eminescu a intrat în malaxorul aparatului represiv (a fost 
arestat de opt ori), al poliţiei politice şi — mai mult decât 
atât — a devenit o problemă (şi o afacere) de Stat. 


Cea mai însemnată parte a activităţii sale a fost dedicată 
gazetăriei, politicii. Din 1876 devine ziarist profesionist, 
ocupaţia sa principală până la sfârşitul vieţii. Debutează la 
Curierul de Iaşi apoi, în 1877 este redactor la Timpul, din 
1880 redactor şef şi redactor pe politică până în 1883. În mod 
brutal, în iunie 1883, munca sa este întreruptă şi este 
introdus cu forţa într-un ospiciu. Poliţia, sub comanda 
Puterii de stat îl transformă astfel pe Eminescu într-unul 
dintre primii deţinuţi politici ai statului modern român. 
Oricum este primul ziarist căruia i se pune căluş în gură în 
această manieră dură. Metoda va fi perfecționată sub comunism. 


Eminescu îşi asumă ca pe o profesiune de credinţă lupta pentru 
România amendând atât liberalii cât şi conservatorii pentru 
politica de cedarea în interesul marelui capital în chestiuni 
arzătoare ale timpului. Scria vibrant, scria cu patos dar şi 
cu rigoare scria cu o forţă devastatoare. Maiorescu notează — 
“Eminescu s-a făcut simţit de cum a intrat în redacţie prin 
universul de idei al culturii ce acumulase singur, prin logică 
şi verb”. “Stăpân pe limba neaoşă” şi cu o “neobişnuită 
căldură sufletească”, Eminescu însufleţea dezbaterea publică 
şi totodată izbea necruţător “iresponsabilităţile factorilor 
politici, afacerismele, demagogia şi logoreea păturii 
superpuse”. 


Eminescu — omul politic naţional 


Pe scurt un ziarist de marcă, o voce puternică, un spirit 
radical şi incomod. Mihai Eminescu avea o funcţie publică 
foarte importantă ca redactor-şef al ziarului Timpul, care era 
organ oficial al Partidului Conservator. Maiorescu — la 
organizarea Partidului Conservator a arătat clar poziţia lui 
Eminescu: “Cei 10 capi ai lui, şi al 11-lea, domnul Mihai 
Eminescu, redactor la ziarul Timpul”. 


Eminescu duce campanii de presă dedicate chestiunii 
Basarabiei, critică aspru Parlamentul pentru înstrăinarea 
Basarabiei este intransigent atât faţă de politica de 
opresiune ţaristă (“o adâncă barbarie”) cât şi faţă de cea a 
Imperiului Austroungar şi totodată îşi acuză colegii, 
fruntaşii conservatori, că participă la înfiinţarea de 
instituţii bancare în scop de speculă. Situaţia sa la ziar 
devine critică în 1880 mai ales după ce atacă proiectul de 
program al partidului conservator lansat de Maiorescu în care 
acesta pleda pentru subordonarea intereselor României şi 
sacrifica românii aflaţi sub puterea Imperiului Austroungar. 
Câtă vreme guvernele de la Budapesta îi oprimează pe români 
îngrădind accesul la şcoală şi biserică, blocând cultivarea 
limbii materne — apropierea de Imperiu nu este posibilă şi 
nici recomandabilă avertiza jurnalistul. Viena însă atrage ca 
un magnet şi conservatorii se cuplează cu liberalii — “la 
ciolan” cum ar zice azi Ion Cristoiu. P.P Carp, înalt fruntaş 
conservator devine ambasador al liberalilor la Viena şi cere 
să i se pună surdină lui Eminescu (într-o scrisoare către Titu 
Maiorescu îi atrage atenţia: “şi mai potoliţi-l pe Eminescu”). 
Scârbit, acesta protestează: “Suntem bărbaţi noi sau nişte 
fameni, nişte eunuci caraghioşi ai marelui Mogul. Ce suntem, 
comedianţi, saltimbanci de uliţă să ne schimbăm opiniile ca 
cămăşile şi partidul ca cizmele?.” Ca urmare în noiembrie 1881 
Eminescu este înlocuit de la conducerea Timpului, este 
retrogradat iar noul redactor — şef îl atacă pe Eminescu în 
chiar ziarul pe care acesta îl condusese. 


Eminescu — ţinta serviciilor secrete imperiale 


În 1882 Eminescu participă la fondarea unei organizaţii cu 
caracter conspirativ, înscrisă de faţadă ca un ONG — 
“Societatea Carpaţii”. Societatea îşi propunea — conform 
Statutului, să sprijine orice “întreprindere românească”. Se 
avea însă în vedere situaţia românilor din Imperiul Austro- 
Ungar. Considerată subversivă de serviciile secrete vieneze 
organizaţia din care făcea parte Eminescu este atent 
supravegheată. Sunt înfiltraţi agenţi în preajma lui Eminescu 
inclusiv în redacţie. 


Manifestările organizate de “Societatea Carpaţii” îngrijorau 
în mod deosebit reprezentanța diplomatică a Austro-Ungariei în 
România. “Societatea Carpaţii”, era un adevărat partid secret 
de rezervă, cu zeci de mii de membri, care milita pe faţă 
pentru ruperea Ardealului de Imperiul Austro-Ungar şi alipirea 
la Tară dar executa şi acţiuni conspirative. 


Într-o nota informativă secretă din 7 iunie 1882, redactată de 
ministrul plenipotenţiar al Austro-Ungariei la Bucureşti, 
Ernst von Mayr către ministrul Casei imperiale şi ministrul de 
externe din Viena se raporta: “Societatea “Carpaţilor” a ţinut 
la 4 iunie o şedinţă publică, căreia i-a precedat o 
consfătuire secretă. Despre aceasta am primit din sursă sigură 
(ceea ce înseamnă nota unui agent înfiltrat în organizaţie — 
n.n.) următoarele informaţii: subiectul consfătuirii a fost 
situaţia politică. S-a convenit acolo să se continue lupta 
împotriva Monarhiei austro-ungare, dar nu în sensul de a 
admite existenţa unei “Românii iredente”. Membrilor li s-a 
recomandat cea mai mare precauţie. 


Eminescu, redactorul principal al ziarului “Timpul”, a făcut 
propunerea de a se încredința studenţilor transilvăneni de 
naţionalitate română, care pentru instruirea lor frecventează 
instituţiile de învăţământ de aici, sarcina pe timpul vacanței 
lor în patrie, să contribuie la formarea opiniei publice în 
favoarea unei “Dacii Mari”. Săcăreanu, redactorul adjunct de 


la “Româna liberă” a dat citire mai multor scrisori din 
Transilvania adresate lui, potrivit cărora românii de acolo 
aşteaptă cu braţele deschise pe fraţii lor”. (Arhivele St. 
Buc., Colecţia xerografii Austria, pach. CCXXVI/1, f.189-192, 
Haus — Hof — und Staatsarchiv Wien, Informationsburo, I.B.- 
Akten, K.159) 


Un alt un raport confidenţial către Kalnoky, ministrul de 
externe al Austroungariei, informa despre o altă adunare a 
Societăţii Carpaţii, din care rezultă că un anume Lachman, 
redactor la ziarul „Bukarester Tageblatt” şi foarte activ 
spion austriac, avea ca sarcină urmărirea pas cu pas mai ales 
a lui Eminescu. În contextul notei informative se mai numeşte 
un agent din vecinătatea imediată a lui Eminescu, care ar fi 
putut fi chiar vicepreşedintele Societăţii Carpaţii, despre 
care se scrie negru pe alb că este nici mai mult nici mai 
puţin decât .. spion austriac. (numele acestuia reapare 
ulterior în procesul verbal dresat de comisarul Niculescu cu 
ocazia arestării lui Eminescu: “informat de d.d. G.Ocăşanu şi 
V.Siderescu că amicul lor d-l Mihai Eminescu, redactorul 
ziarului Timpul, ar fi atins de alienaţie mintală”.) 


Eminescu avea o statură publică impresionantă şi era perceput 
drept un cap al conservatorismului dar şi al luptei pentru 
unitate naţională coordonate ulterior printr-o întreagă reţea 
de societăţi studenţeşti din oraşe centre universitare din 
cuprinsul monarhiei Austro-Ungare. S-a creat un fel de network 
care avea ca obiectiv direct lupta pentru unitatea politică a 
românilor. Pe lângă societatea “Carpaţii”, au mai apărut la 
Budapesta societatea “Petru Maior”, la Viena “România jună”, 
la Cernăuţi “Junimea”, “Dacia”, “Bucovina şi Moldova”, în 
Transilvania societatea “Astra” şi în vechea Românie, “Liga 
pentru unitatea culturală a tuturor românilor în vechea 
Românie”, care avea filiale inculsiv la Paris. Toate aceste 
organizaţii se aflau în obiectivul serviciilor secrete ale 
Austro-Ungariei, fiind intens înfiltrate şi supravegheate. 
Colecţia arhivelor politice vieneze cuprinde numeroase 


rapoarte similare cu notele informative care priveau 
activitatea lui Eminescu, considerat un lider primejdios. 
Eminescu era urmărit pas cu pas. Baronul von Mayr, ambasadorul 
Austro-Ungariei la Bucureşti, îl însărcinase pe F. Lauchman în 
acest sens: “Eminescu este în permanenţă urmărit de F. 
Lachman, agent austro-ungar care avea sub observaţie mişcarea 
(“iridenta”) ardelenilor din Bucureşti şi ale cărui rapoarte 
sunt astăzi cunoscute”. 0 notă informativă a baronului von 
Mayr denunța articolul lui Eminescu din “Timpul”, privitor la 
expansiunea catolicismului în România. 


În 1883 Eminescu realizează un tablou al maghiarizării numelor 
româneşti în Transilvania şi îl ridiculizează pe rege, pe 
Carol I pentru lipsa sa de autoritate. Condamnă guvernul 
liberal pentru politica externă şi internă, denunţă cârdăşia 
conservatorilor cu liberalii şi devine o povară incomodă 
pentru toată lumea. Tiradele şi intransigenţa sa deranjau 
toate taberele. Eventualitatea ca acesta să devină cândva 
parlamentar — ca mulţi alţi ziarişti, ar fi fost nefastă 
pentru puterile externe din jurul României, deoarece ar fi 
putut genera un curent politic ostil şi neconvenabil 
intereselor acestora. Eminescu este informat şi simte că i se 
pregăteşte ceva. 


“Moartea civilă” 


În 28 iunie 1883 se strânge laţul. Este luat pe sus de poliţie 
şi băgat cu forţa la ospiciu. Sunt încălcate desigur toate 
normele legale şi i se înscenează unul dintre cele mai murdare 
procese de defăimare şi lichidare civilă la care au participat 
inclusiv “apropiaţi” interesaţi prin diferite mijloace. 


Ziua de 28 iunie 1883 este o zi foarte importantă pentru 
istoria şi politica României nu doar datorită arestării lui 
Eminescu. Exact în această zi, Austro-Ungaria a rupt relaţiile 
diplomatice cu statul român timp de 48 de ore, iar von Bismark 
i-a trimis o telegramă lui Carol I prin care Germania ameninţa 
cu războiul. În cursul verii Imperiul Austroungar a executat 


manevre militare în Ardeal pentru intimidarea Regatului 
României iar presa maghiară perorase pe tema necesităţii 
anexării Valahiei. Împăratul Wilhelm I al Germaniei a transmis 
de asemenea o scrisoare de ameninţări, în care soma România să 
intre în alianţă militară iar Rusia cerea, de asemenea, 
satisfacţii. 


Guvernul a desfiinţat “Societatea Carpaţii” chiar la cererea 
reprezentantului Austro-Ungariei în Bucureşti, baronul Von 
Mayr, cel care se ocupa cu spionarea lui Eminescu. Totodată cu 
arestarea şi internarea la balamuc a lui Eminescu au fost 
organizate razii şi percheziţii ale sediului “Societăţii 
Carpaţii” au fost devastate sediile unor societăţi naţionale, 
au fost expulzate persoane aflate pe lista neagră a Vienei şi 
au fost intentate procese ardelenilor. 


Exact în această zi trebuia de fapt să se semneze tratatul 
secret de alianţă dintre România şi Tripla Alianţă formată din 
Austro-Ungaria, Germania şi Italia. Tratatul însemna aservirea 
României Austro-Ungariei în primul rând ceea ce excludea 
revendicarea Ardealului. Bucureştiul era dominat de ardeleni 
care ridicau vocea din ce în ce mai puternic pentru eliberarea 
Ardealului, pentru drepturile românilor asupriţi de unguri. 
Eminescu era în centrul acestor manifestări. Tratatul urma să 
interzică brusc orice proteste pentru eliberarea Ardealului 
iar condiţia semnării tratatului era anihilarea revendicării 
Ardealului de la Bucureşti. “Directiva de sus” s-a aplicat la 
diferite nivele. Declararea nebuniei lui Mihai Eminescu este 
unul dintre ele. Aşa zisele “interese de stat” l-au nimicit pe 
tânărul redactor — potenţială mare figură politică a României 
Mari, tocmai în anul când împlinea 33 de ani, vârsta jertfei 
lui Ioan Botezătorul şi a lui Iisus. Tratatul a fost semnat 
până la urmă în septembrie 1883 ceea ce a mutat lupta 
ardelenilor în Ardeal. 


Lichidarea 


Ce urmează în anii următori este un coşmar — bine regizat, în 


care rolurile sunt asumate de personajele politice ale vremii. 
Distrugerea lui Eminescu este deliberată şi va duce la moartea 
sa. Poliţia i-a sigilat casa, Maiorescu i-a ridicat 
manuscrisele şi toate documentele — cică să nu fie distruse — 
depunându-le, selectiv, la Academie după ani buni. Eminescu nu 
şi-a mai vazut niciodată corespondenţa, cărţile, notele. În 
manuscrisele din acei ani, cele care au scăpat nedistruse de 
Maiorescu, sunt însemnări derutante, care arată nivelul la 
care era hotărât să acţioneze Eminescu ca lider al “Societăţii 
Carpaţii”. Planurile lui Eminescu, vizau contracararea 
consecinţele unei alianţe a Casei Regale din România cu lumea 
germană, proiecte cu adevărat “subversive”, mergând până lao 
răsturnare a lui Carol I. Este uşor de înţeles că acţiunile 
sale au fost dejucate prin metodologia tipică “măsurilor 
active” specifice serviciilor secrete de acum dar şi de 
atunci. Nimic nou sub soare pe câmpul “operativ”. Se lansează 
zvonul nebuniei inexplicabile, se insistă pe activitatea sa 
poetică — romantică, se inventează povestea unei boli 
venerice. Este apoi otrăvit lent cu mercur, sub pretextul unui 
pretins tratament contra sifilisului, este bătut în cap cu 
frânghia udă, i se fac băi reci în plină iarnă, este umilit şi 
zdrobit în toate felurile imaginabile. Nu mai are unde să 
scrie, se resemnează cu situaţia sa de condamnat politic şi 
îşi asumă destinul — nu fără însă a lupta până în ultima 
clipă. În 1888, Veronica Micle reuşeşte să îl aducă pe 
Eminescu la Bucureşti, unde urmează o colaborare anonimă la 
câteva ziare şi reviste, iar apoi, la 13 ianuarie 1889, 
ultimul text ziaristic al lui M. Eminescu: o polemică ce va 
Zgudui guvernul rupând o coaliţie destul de fragilă de altfel 
a conservatorilor (care luaseră, în fine, puterea) cu 
liberalii. Repede se află, însă, că autorul articolului în 
chestiune este “bietul Eminescu” Şi tot atât de repede acesta 
este căutat, găsit şi internat din nou la balamuc în martie 
1889. Eminescu este scos complet din circuit iar opera sa 
politică a fost pusă la index. 


Defăimarea 


Defăimarea sa nu a încetat însă la peste un secol de la 
uciderea sa. Adevărate campanii continuă şi azi. I se fac 
rechizitorii şi procese de intenţie, este proclamat drept 
proto-fascist. Abia recent s-a dovedit, prin contribuţia unor 
specialişti în medicină legală — cum este Vladimir Beliş, fost 
director al Institutului de Medicină Legală sau cu aportul 
doctorului Vuia că mitul bolilor sale a fost o intoxicare de 
cea mai joasă speţă. Punând cap la cap toate dovezile strânse 
ani de zile, Ovidiu Vuia scrie: “Concluziile mele, ca medic 
neuropsihiatru, cercetător ştiinţific, autor a peste 100 de 
lucrări din domeniul patologiei creierului, sunt cât se poate 
de clare. Eminescu nu a suferit de lues şi nu a avut o demenţă 
paralitică”. Lui Eminescu i s-a făcut autopsia în ziua de 16 
Iunie 1889, existând un raport depus la Academie, nesemnat 
însă. Creierul său, după autopsie, s-a constatat că are 1495 
de grame, aproape cât al poetului german Schiller, iar apoi 
este “uitat” pe fereastră, în soare. Creierul său era o dovadă 
stânjenitoare a falsităţii teoriei sifilisului — deoarece 
această boală mănâncă materia cerebrală. În manualele de 
astăzi continua însă propagarea operaţiunii de dezinformare 
coordonată de serviciile secrete al Austroungariei. “[inta” 
Eminescu încă preocupă diferite cancelarii şi “grupuri de 
prestigiu” — în fapt extensii ale unor grupuri de putere care 
îşi perpetuează misiunea de destructurare a valorilor 
simbolice ale României. 

